09443813298994dff1f99f4da4a3a2d0
Τι εννοούμε με τον όρο φωτοφοβία;
matakia.gr
2019.47
**Η φωτοφοβία (photophobia),** όπως μαρτυρεί και η ετυμολογία της λέξης είναι ένα οφθαλμολογικό φαινόμενο, που έχει άμεση σχέση με την υπερβολική, μη φυσιολογική ευαισθησία των οφθαλμών απέναντι στο δυνατό φως. Η φωτοφοβία δεν συγκαταλέγεται στις οφθαλμολογικές παθήσεις, αλλά **θεωρείται σύμπτωμα κάποιων άλλων καταστάσεων**.


Οι άνθρωποι με ανοιχτόχρωμα μάτια είναι και οι πιο ευαίσθητοι στο φως. Φωτοφοβία μπορεί να παρουσιάσει κάποιος όχι μόνο στο φυσικό φως, αλλά και στο τεχνητό. Το πιο οδυνηρό είναι το λεγόμενο ‘’μπλε φως’’, η μπλε ακτινοβολία την οποία εκπέμπουν οι διάφορες ηλεκτρονικές οθόνες.


Συναντάται τις πιο πολλές φορές στις παιδικές ηλικίες. Αυτή η δυσανεξία σε οποιαδήποτε φωτεινή ενέργεια υπάρχει περίπτωση να είναι είτε προσωρινή είτε και πιο σταθερή.


731d42eaab99cd6cf0666467dd4af84a
Ποιες είναι οι συνήθεις αιτίες που μπορεί να προκαλέσουν φωτοφοβία;
matakia.gr
2019.47
* Η εξαιρετικά μικρή διέγερση των υποδοχέων φωτός του αμφιβληστροειδούς, τη στιγμή που το οπτικό νεύρο λαμβάνει ένα ηλεκτρικό ερέθισμα.
* Η ποσότητα του φωτός που εισέρχεται στους οφθαλμούς.
* Ένα ηλιακό έγκαυμα.
* Η ξηροφθαλμία, η [έλλειψη δηλαδή δακρύων](https://www.matakia.gr/ygeia-mation/ksirofthalmia/).
* Ο καταρράκτης και κυρίως η κατάσταση μετά από μια [χειρουργική επέμβαση καταρράκτη](https://www.matakia.gr/ygeia-mation/katarraktis/), αφού ο οφθαλμός χάνει το φυσικό του φίλτρο, τον κρυσταλλοειδή δηλαδή φακό, που προστάτευε τα μάτια από το έντονο φως.
* Η συστηματική χρήση ηρεμιστικών φαρμάκων, προκειμένου να καταπολεμηθούν χρόνιες παθήσεις.
* Λοιμώδη νοσήματα, όπως είναι η μηνιγγίτιδα και η ιλαρά.
* Διάφορες μολύνσεις, φλεγμονές και οφθαλμολογικές παθήσεις, όπως έλκος των ματιών.
* Απόξεση του κερατοειδούς.
* Εκφύλιση του επιπεφυκότα από την ηλιακή ακτινοβολία.
* [Κερατίτιδα](https://www.matakia.gr/ygeia-mation/keratitida/).
* Εαρινή κερατοεπιπεφυκίτιδα.
* Βλεφαροσπασμοί.
* Δυστροφία του κερατοειδούς χιτώνα.
* Ημικρανίες.
* Κρανιοεγκεφαλικές κακώσεις.
* Εγκεφαλίτιδα.
* [Επιπεφυκίτιδα](https://www.matakia.gr/ygeia-mation/epipefikitida/) μολυσματική.
* Λοιμώξεις νευρικού συστήματος.
* Υπερθυρεοειδισμός.
* Νόσος του Κρον.
* Υπέρταση κατά την διάρκεια της κύησης.
* Σύνδρομα, όπως λοιμώδης μονοπυρύνωση.
* Δηλητηριάσεις.
* Σακχαρώδης διαβήτης.
* Κατάποση ή εισπνοή βουλτικής τοξίνης.
* Συνήθεις γρίπες.
* Γρίπη [Η1Ν1](https://medlineplus.gov/h1n1fluswineflu.html).
* Καφαλαλγίες.
* Κακή χρήση κι ελλιπής φροντίδα των φακών επαφής.
* Κατανάλωση κρέατος χοιρινού με τριχινίαση.
* Ανοιχτά σε χρώμα μάτια και δέρμα.

071428c004ae423e53436978998e48a3
Πώς αντιλαμβανόμαστε ότι έχουμε φωτοφοβία; Ποια τα κύρια συμπτώματά της;
matakia.gr
2019.47
Η φωτοφοβία εκδηλώνεται με:


* Πόνο στους οφθαλμούς.
* Σύνδρομο ερυθρών ματιών.
* Δυσφορία στα μάτια και καύση.
* Νιώθετε ότι χρειάζεται να στραβίσετε.
* Υπερβολική, μη φυσιολογική ευαισθησία απέναντι στο ηλιακό φως και σε όποια άλλη πηγή φωτός.
* Ανάγκη για συχνό κλείσιμο των οφθαλμών.
* Ζαλάδες.
* Πονοκέφαλοι.

08a9bed935f5a9fcf591e4569f9234ac
Πώς γίνεται η διάγνωση της φωτοφοβίας;
matakia.gr
2019.47
Η διάγνωση θα πρέπει να γίνεται πάντα από τον ειδικό οφθαλμίατρο, ο οποίος θα σας παραπέμψει σε κλινικές εξετάσεις και εξετάσεις ρουτίνας για τον έλεγχο της διάθλασης του φωτός στον οφθαλμό, ή για το πώς κάμπτονται τα μάτια για να εστιάζουν στο φως και να παράγεται η όραση.


Μια εξέταση ματιών περιλαμβάνει τα παρακάτω κύρια στοιχεία. Κάθε μια χωριστά από αυτές τις εξετάσεις θα ενισχύσουν την προσπάθεια του ειδικού γιατρού να προσδιορίσει τι μπορεί να προκάλεσε το φαινόμενο της φωτοευαισθησίας.


* Δοκιμή οπτικής οξύτητας,
* Εξέταση διάθλασης,
* Εξέταση οπτικού πεδίου,
* Εξωτερικές εξετάσεις,
* Δοκιμή λαμπτήρα με σχισμές,
* Τονομετρία,
* Οφθαλμοσκοπική εξέταση.


Είναι πολύ σημαντικό **η διάγνωση να γίνεται εγκαίρως** για να ακολουθηθεί και άμεσα η σωστή θεραπεία κι αυτό, γιατί η φωτοφοβία είναι πιθανό να οδηγήσει σταδιακά σε **μείωση
της οπτικής οξύτητας** και σε ακραίες περιπτώσεις ακόμη και σε **τύφλωση.**


ccf7285c1e627908a6ae1888aa899bf2
Μπορεί η φωτοφοβία να δημιουργήσει άλλες επιπλοκές;
matakia.gr
2019.47
Η φωτοφοβία εκτός από κάποιες οπτικές διαταραχές ή ακόμη όπως προαναφέραμε και τύφλωση μπορεί να προκαλέσει κι άλλες επιπλοκές, όπως:


* Επιληπτικό επεισόδιο,
* Σημαντική πτώση και διαταραχές του ανοσοποιητικού συστήματος,
* Ανωμαλίες  του κυκλοφορικού συστήματος.
* Αλλεργικές αντιδράσεις.

2aaa861b857194d9639fd6500c81708c
Πώς μπορείτε να αντιμετωπίσετε την φωτοφοβία;
matakia.gr
2019.47
**Είναι η φωτοφοβία θεραπεύσιμη;**


* Πρώτα από όλα θεωρείται υποχρεωτική η χρήση **ειδικών γυαλιών** **ηλίου** με πολωμένους φακούς για απορρόφηση της ηλιακής ακτινοβολίας, όταν βρίσκεστε σε εξωτερικούς χώρους ακόμη κι ας υπάρχει σκιά. Αν συνοδεύσετε την εμφάνισή σας και με μεγάλα **καπέλα με γείσο** θα έχετε κάνει την καλύτερη επιλογή.
* Επιβεβλημένη θεωρείται και **η αποφυγή έκθεσης** σε δυνατές πηγές φωτός.
* Απαραίτητη κρίνεται και **η μείωση του φωτός που εισέρχεται στους οφθαλμούς σας.** Καλό θα είναι ακόμη κι όταν βρίσκεστε στην οικία σας να προφυλάσσετε τα μάτια σας χρησιμοποιώντας κατά τη διάρκεια της μέρας τις κουρτίνες για να μειώνεται το φως που εισέρχεται από τα παράθυρα και να αποφεύγετε να ανάβετε πολλά φώτα.
* Μπορεί ο οφθαλμίατρός σας να σας χορηγήσει κάποια **φαρμακευτική αγωγή** και να ίσως χρειαστεί να σας διακόψει την λήψη κάποιων φαρμάκων που ως τώρα χρησιμοποιούσατε ή να σας αλλάξει τη συνταγή.
* Υπάρχει η δυνατότητα να σας χρησιμοποιηθεί **προσθετικός φακός** **επαφής,** ο οποίος μιμείται το χρώμα των οφθαλμών σας.
* Εάν η αιτία που προκάλεσε την φωτοφοβία είναι κάποια σοβαρή λοίμωξη ή πάθηση θα πρέπει άμεσα να αντιμετωπιστεί το αίτιο αυτό.
* Προσπαθήστε να **κλείνετε τα μάτια σας** για κάποιο μικρό χρονικό διάστημα.
* Η έλλειψη βιταμίνης Α είναι συχνά δείγμα υπερβολικής ευαισθησίας στο φως. Καλό θα ήταν να βάλετε στην καθημερινή σας διατροφή **τρόφιμα πλούσια σε αντιοξειδωτικά** κι αν χρειαστεί να προσθέσετε στην καθημερινότητά σας και κάποιες κατάλληλες **βιταμίνες.**
